Huwa stmat li f’Malta, jmutu tliet persuni fix-xahar għax jikkomettu suwiċidju. Huwa stmat li medja ta’ tliet persuni oħra fix-xahar jippruvaw ineħħu ħajjithom b’idejhom iżda ma jirnexxilhomx. Dan ħareġ waqt il-programm “Għandi xi Ngħid” fuq TVM li tratta t-tema tas-suwiċidju. Fil-programm, il-Psikjatara Dr Lorraine Azzopardi kif ukoll it-terapista tal-familja Dr Charles Azzopardi tkellmu fuq il-ħtieġa li din il-kwistjoni li taffettwa l-aktar lill-adoloxxenti u lill-anzjani, tiġi ndirizzata b’ aktar servizzi speċjalizzati. Filwaqt li rrikonoxxew li s-suwiċidju għadu meqjus bħala taboo, huma enfassiżaw li l-istigma li toħloq din is-sitwazzjoni hija ferm kbira kemm fuq il-familji kif ukoll fuq dawk li għal xi raġuni aċċidentali l-attentat ma jirnexxix. Il-preżentatur Andrew Azzopardi, ripetutatment enfasizza l-importanza li min għandu xi problema ta’ dan it-tip, kemm jekk huwa membru tal-familja jew inkella hu innifsu, jcempel 112, 179 jew imur l-Emergenza għall-għajnuna mingħajr dewmien. Fil-programm ukoll il-preżentatur Peppi Azzopardi, li miegħu kien diskuss ir-rwol tal-media li ma tirraportax każi ta’ suwiċidju.